প্রতিবেশীর বাড়ি থেকে টিভি দেখে ফেরার পথে গণধর্ষণের শিকার হলেন এক প্রতিবন্ধী তরুণী। ঘটনাটি ঘটে দক্ষিণ ২৪ পরগণার ভাঙড় থানার জাগুলগাছি গ্রাম পঞ্চায়েতের অন্তর্গত গোবিন্দপুর খালপাড় এলাকায়। 

রবিবার রাতে বিষয়টি জানাজানি হলে ভাঙড় থানায় এই বিষয়ে অভিযোগ দায়ের করে তরুণীর পরিবার। অভিযোগের ভিত্তিতে এই ঘটনায় জড়িত দু’জনকে গ্রেফতার করেছে ভাঙড় থানার পুলিশ। ধৃতদের সোমবার বারুইপুর আদালতে তোলা হয়।
 
অভিযোগ, এক প্রতিবেশীর বাড়ি থেকে রবিবার রাতে টিভি দেখে ফিরছিলেন ওই প্রতিবন্ধী তরুণী। রাস্তায় অন্ধকার ছিল। তাঁকে মুখ চেপে ধরে পাশের বাগানে তুলে নিয়ে যায় সরিফুল মোল্লা ও সাইফুল বৈদ্য নামে দুই অভিযুক্ত। সেখানেই ওই প্রতিবন্ধী তরুণীকে হাত, পা ও মুখ বেঁধে ধর্ষণ করে তারা। এর পরে বাড়ির সামনে ওই তরুণীকে ফেলে দিয়ে পালিয়ে যায় তারা। 

এই বিষয়ে অন্যান্য খবর

লালসার শিকার, বুঝিয়ে দিল পুতুল ‘খেলা’! এক নাবালিকার যন্ত্রণার কাহিনি
ধর্ষণ নিয়ে নতুন রায় বম্বে হাইকোর্টের


শনিবার রাতেই ওই তরুণীর বাবা ও মা বিষয়টি জানতে পারেন। তখনই ভাঙড় থানায় এই বিষয়ে অভিযোগ দায়ের করেন নির্যাতিতার পরিবার। রবিবার রাতেই তরুণীর মেডিক্যাল পরীক্ষা করানো হয়। তরুণীর পরিবারের অভিযোগের ভিত্তিতে সোমবার ভোরে অভিযুক্ত সরিফুল মোল্লা ও সাইফুল বৈদ্যকে গ্রেফতার করে ভাঙড় থানার পুলিশ। ধৃতদের সোমবার বারুইপুর আদালতে তোলা হয়। নির্যাতিতা প্রতিবন্ধী তরুণীর গোপন জবানবন্দিও আদালতে বিচারকের কাছে রেকর্ড করানো হয়েছে।